CELEX: 32013R0104
Language: bg
Date: 2013-02-04 00:00:00
Title: Регламент за изпълнение (ЕС) № 104/2013 на Комисията от 4 февруари 2013 година за изменение на Регламент (ЕС) № 185/2010 по отношение на проверката на пътници и лица, които не са пътници, чрез оборудване за откриване на следи от експлозиви (ETD) в комбинация с ръчни метал-детектори (HHMD)  текст от значение за ЕИП

5.2.2013   
            
            
               BG
            
            
               Официален вестник на Европейския съюз
            
            
               L 34/13
            
         РЕГЛАМЕНТ ЗА ИЗПЪЛНЕНИЕ (ЕС) № 104/2013 НА КОМИСИЯТА
   от 4 февруари 2013 година
   за изменение на Регламент (ЕС) № 185/2010 по отношение на проверката на пътници и лица, които не са пътници, чрез оборудване за откриване на следи от експлозиви (ETD) в комбинация с ръчни метал-детектори (HHMD)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално член 4, параграф 3 от него,
   като има предвид, че:
   
               (1)
            
            
               В Регламент (ЕО) № 272/2009 на Комисията от 2 април 2009 г. за допълване на общите основни стандарти за сигурност на гражданското въздухоплаване, предвидени в приложението към Регламент (ЕО) № 300/2008 на Европейския парламент и на Съвета (2), се предвижда, че с правилата за прилагане, които трябва да бъдат приети в съответствие с член 4, параграф 3 от Регламент (ЕО) № 300/2008, може да се разреши използването на оборудване за откриване на следи от експлозиви (ETD) и на ръчни метал-детектори (HHMD) за проверка на лица (пътници и лица, които не са пътници).
            
         
               (2)
            
            
               Опитът показва, че ръчното претърсване на пътници и лица, които не са пътници, не винаги е най-ефикасното средство за проверка на някои места по тялото на лицето, особено когато тези места не са леснодостъпни, като например някои шапки, гипсови отливки или протези.
            
         
               (3)
            
            
               Опитите са доказали ефективността на комбинираното използване в такива случаи на ETD и HHMD. Освен това използването на ETD и HHMD може да улесни процеса на проверка и тя да бъде възприемана от проверяваните лица като по-малко накърняваща личната неприкосновеност и не толкова неприятна, колкото ръчното претърсване.
            
         
               (4)
            
            
               Следователно е от полза и е оправдано тези методи да бъдат разрешени за проверка на тези места по тялото на лицето, за които ръчното претърсване се счита за неефикасно и/или нежелателно, като например при някои шапки, гипсови отливки или протези.
            
         
               (5)
            
            
               Настоящият регламент зачита основните права и съблюдава принципите, признати от Хартата на основните права на Европейския съюз, а именно човешкото достойнство, свободата на вероизповеданието, недискриминацията, правата на хората с увреждания, както и правото на свобода и сигурност. Доколкото той ограничава тези права и принципи, това ограничаване в действителност се извършва за постигане на цели от общ интерес или поради необходимостта да се защитят правата и свободите на други лица, при зачитане на условията, формулирани в член 52 от Хартата. Настоящият регламент трябва да се прилага в съответствие с посочените права и принципи.
            
         
               (6)
            
            
               Поради тази причина Регламент (ЕС) № 185/2010 на Комисията (3) следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Комитета по сигурност на гражданското въздухоплаване, създаден съгласно член 19, параграф 1 от Регламент (ЕО) № 300/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 185/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 97, 9.4.2008 г., стр. 72.
   
      (2)  ОВ L 91, 3.4.2009 г., стр. 7.
   
      (3)  ОВ L 55, 5.3.2010 г., стp. 1.
   
      ПРИЛОЖЕНИЕ
      Приложението към Регламент (ЕС) № 185/2010 се изменя, както следва:
      
                  1.
               
               
                  Към точка 1.3.1.1 се добавя буква е):
                  
                              „е)
                           
                           
                              оборудване за откриване на следи от експлозиви (ETD) в комбинация с ръчни метал-детектори (HHMD).“
                           
                        
            
                  2.
               
               
                  Точка 1.3.1.2 се заменя със следното:
                  
                              „1.3.1.2.
                           
                           
                              Точки 4.1.1.3 — 4.1.1.6 и 4.1.1.10 — 4.1.1.11 се прилагат по отношение на проверката на лица, които не са пътници.“
                           
                        
            
                  3.
               
               
                  Към точка 4.1.1.2 се добавя буква д):
                  
                              „д)
                           
                           
                              оборудване за откриване на следи от експлозиви (ETD) в комбинация с ръчни метал-детектори (HHMD).“
                           
                        
            
                  4.
               
               
                  Добавя се нова точка 4.1.1.11 със следния текст:
                  
                              „4.1.1.11.
                           
                           
                              Оборудване за откриване на следи от експлозиви (ETD) в комбинация с ръчни метал-детектори (HHMD) може да бъде използвано само в случаите, в които служителят, извършващ проверката, счита, че ръчното претърсване на дадено място по тялото на съответното лице ще бъде неефикасно и/или нежелателно.“